สังคมข่าวหุ้น
หลังกำไร MTC ออกมาต่ำกว่าคาดมาก ด้านกนง.คงดอกเบี้ยตามคาด หลังเศรษฐกิจไทยเริ่มฟื้น แนวรับวันนี้ 1,620 จุด แนวต้าน 1,640 จุด ...
หลังกำไร MTC ออกมาต่ำกว่าคาดมาก ด้านกนง.คงดอกเบี้ยตามคาด หลังเศรษฐกิจไทยเริ่มฟื้น แนวรับวันนี้ 1,620 จุด แนวต้าน 1,640 จุด ...
10 พ.ย. 2564

*… จับตา MSCI พรุ่งนี้ …
*… ตลาดหุ้นไทยแกว่งไซด์เวย์ รอ MSCI ประกาศทบทวนน้ำหนักการลงทุนหุ้นไทย ช่วงเช้าพรุ่งนี้ ตามเวลาในประเทศไทย ขณะที่วานนี้ หุ้นกลุ่มจำนำทะเบียนรถร่วงยกแผง หลังกำไร MTC ไตรมาสที่ 3 ออกมาต่ำกว่าคาดมาก ด้านกนง.คงดอกเบี้ยตามคาด หลังเศรษฐกิจไทยเริ่มฟื้น แนวรับวันนี้ 1,620 จุด แนวต้าน 1,640 จุด …
*… จิตตินันท์ ชาติสีหราช ประธานเจ้าหน้าที่บริหาร บริษัท โทเคน เอกซ์ จำกัด (Token X) บริษัทในเครือเอสซีบี เท็นเอกซ์ (SCB 10X) ซึ่งอยู่ภายใต้ “กลุ่มเอสซีบี เอกซ์” (SCBX) เตรียมเดินหน้าบุกให้บริการเกี่ยวกับธุรกิจโทเคนดิจิทัลครบวงจรแบบเต็มรูปแบบ หลังได้รับความเห็นชอบในการเป็นผู้ให้บริการระบบเสนอขายโทเคนดิจิทัล (ICO Portal) จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) …
*… อรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ PTT ร่วมเป็นสักขีพยานในพิธีลงนามบันทึกข้อตกลงความร่วมมือเพื่อศึกษาความเป็นไปได้สำหรับโอกาสทางธุรกิจและการผลิตยานยนต์ไฟฟ้า (EV) ในประเทศไทย  ระหว่าง บริษัท อรุณ พลัส จำกัด (ARUN PLUS) ซึ่งเป็นบริษัทย่อยที่ บมจ.ปตท. (PTT) ถือหุ้น 100% สำหรับดำเนินธุรกิจในด้าน EV Value Chain และบริษัท โฮซอน นิว เอนเนอร์ยี่ ออโต้โมบิล จำกัด (Hozon) บริษัทผู้ผลิตรถยนต์ไฟฟ้าจากประเทศจีน …
*… ชนะพันธุ์ พิริยะพันธุ์ ประธานเจ้าหน้าที่บริหาร บริษัท ที คิว อาร์ จำกัด (มหาชน) หรือ TQR ผู้ให้บริการนายหน้าประกันภัยต่อ โชว์ผลการดำเนินงานงวด 9 เดือนของปี 2564 บริษัทมีกำไรสุทธิอยู่ที่ 97.50 ล้านบาท เพิ่มขึ้น 42.09% ส่วนงวดไตรมาส 3/2564 บริษัทมีกำไรสุทธิ 28.57 ล้านบาท เพิ่มขึ้น  24.11% จากงวดเดียวกันปีก่อน …
*… ธนาคารกรุงไทย (KTB) แจ้งตลาดหลักทรัพย์แห่งประเทศไทย (SET) คณะกรรมการธนาคารได้มีมติเห็นชอบการแต่งตั้ง ดร.กุลยา ตันติเตมิท อธิบดีกรมบัญชีกลางดำรงตำแหน่งกรรมการแทน นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) ที่ลาออก ซึ่งธนาคารแห่งประเทศไทย (ธปท.) ได้ให้ความเห็นชอบแล้ว …
*… ขจรศิษฐ์ สิ่งสรรเสริญ ประธานเจ้าหน้าที่บริหาร บมจ.ไซมิส แอสเสท (SA) ตั้งบริษัทย่อยใหม่ บริษัท ไซมิส แอสเทท แอนด์ เวลธ์ แมเนจเมนท์ จำกัด (SAM) รุกขยายไปธุรกิจบริหารสินทรัพย์ คาดว่าจะได้รับใบอนุญาตฯ เพื่อประกอบธุรกิจประมาณช่วงต้นปี 2565 พร้อมตั้งเป้าหมายการรับรู้รายได้มากกว่า 300 ล้านบาท …
*… SGP อวดผลงาน 9 เดือน มีกำไรส่วนที่เป็นของผู้ถือหุ้นใหญ่ 2,817 ล้านบาท เติบโต 169% จากราคาก๊าซปิโตรเลียมเหลว (LPG) ในต่างประเทศปรับตัวขึ้นแรงต่อเนื่อง “จินตณา กิ่งแก้ว” รองกรรมการผู้จัดการ มั่นใจผลงาน Q4/2564 นิวไฮ จากราคาและยอดขายเข้าสู่ช่วงไฮซีซั่นของธุรกิจ …
*… จิตติพร จันทรัช กรรมการผู้จัดการ บริษัท เอ็กโซติค ฟู้ด จำกัด (มหาชน) หรือ XO ได้รับคัดเลือกให้เป็นผู้บริหารสูงสุดยอดเยี่ยม Best CEO Awards ของตลาดหลักทรัพย์ เอ็ม เอ ไอ (mai) และได้รับรางวัล Best Company Performance Awards ในกลุ่มบริษัทจดทะเบียนใน mai ที่มีมูลค่าหลักทรัพย์ตามราคาตลาดสูงกว่า 1,500 ล้านบาท ในงานประกาศผลรางวัล SET Awards 2021 ซึ่งจัดโดยตลาดหลักทรัพย์แห่งประเทศไทย และวารสารการเงินธนาคาร สะท้อนความโดดเด่นในการบริหารงาน มุ่งมั่นนำพาองค์กรให้เติบโตต่อเนื่อง …
*… บอร์ด AIT ไฟเขียวอนุมัติแตกพาร์เหลือ 1 บาทจาก 5 บาท พร้อมประกาศออกวอร์แรนต์-เพิ่มทุน รองรับการเติบโตของธุรกิจ โชว์ผลงานไตรมาส 3/2564 ทำรายได้จากงบเฉพาะกิจการ 1,509 ล้านบาท และมีกำไรสุทธิ 119 ล้านบาท ดันผลงานงวด 9 เดือนแรก ทำรายได้จากงบเฉพาะกิจการ 5,414 ล้านบาท เติบโต 16% และมีกำไรสุทธิ 380 ล้านบาท เติบโต 50% ศิริพงษ์ อุ่นทรพันธุ์ ประธานคณะกรรมการบริหารและกรรมการผู้จัดการใหญ่ มั่นใจผลงานทั้งปีรายได้แตะ 6,500 ล้านบาท